**Kunfehértó Község Polgármesterének**

**E l ő t e r j e s z t é s e**

**A Képviselő-testület 2017. november 30-i ülésére**

**Az 59/2017.(IV.26.) Kt. számú határozat módosítása tárgyban**

Tisztelt Képviselő-testület!

Az 59/2017. (IV.26.) számú határozatban a testület döntött a Kunfehértó Községi Sportegyesület TAO pályázaton való indulásának támogatásáról, továbbá a pályázathoz szükséges önerő biztosításáról. A testület az önerőt a tervezett 3-3,6 millió Ft összköltségvetésű pályázathoz igazítva maximum 1,1 millió Ft-ban határozta meg.

A pályázat benyújtása közben realizálódott, hogy a támogatás intenzitás bizonyos esetekben magasabb is tud lenni – 70% helyett 90%, ezért a pályázat magasabb költségvetési összeggel került benyújtásra. A pályázat teljes ráfordítása 5.304.261 Ft, melyhez a szükséges önerő támogatás 1.339.993 Ft. A pályázat a benyújtott elemeknek és összegeknek megfelelően került jóváhagyásra a közreműködő által. A pályázati elemek között szerepel egy nagy teljesítményű fűnyíró traktor (762 eFt), egy mosógép (70 eFt), öntözőrendszer kialakítás (1.970 eFt), továbbá pálya és öltöző bérlet (168 eFt). Összességében az önkormányzati infrastruktúrát érintő keret az előzetes tervekhez képest 1,1 millió Ft-tal emelkedett. A pályázat a 2018. évben valósulna meg.

Az Egyesület a pályázatot az önrész támogatás rendelkezése állása esetén tudja megvalósítani, melyhez kéri Kunfehértó Község Önkormányzatának Képviselő-testületét, hogy az előzetes tervek alapján elfogadott 59/2017. (IV.26.) határozatát szíveskedjen módosítani azzal, hogy az önerő támogatást 1.339.993 Ft-ban maximalizálja.

**Határozati javaslat:**

**Kunfehértó Község Önkormányzatának Képviselő-testülete az 59/2017. (IV.26.) számú határozat 2. bekezdését az alábbiakra módosítja:**

**„Nyertes pályázat esetén kötelezettséget vállal arra, hogy az Önkormányzat a 2018. évi költségvetésében a pályázathoz szükséges önerőt (25,26%) – maximum 1.339.993 Ft-ot – biztosítja.”**

**Határidő: 2017. december 31.**

**Felelős: Huszár Zoltán polgármester**

**Értesül:Csernák Lajos ügyvezető**

**Ficsór Béla SE elnök**

**Kunfehértó, 2017. november 22**

**Huszár Zoltán**